Document ID: 32005R1654

REGOLAMENT TAL-KUMMISSJONI (KE) Nru 1654/2005
ta' l-10 ta’ Ottubru 2005
li jemenda r-Regolament (KE) Nru 874/2004 li jippreskrivi r-regoli tal-politika pubblika li jikkonċernaw l-implimentazzjoni u l-funzjonijiet tad-Dominju ta’ l-Ogħla Livell .eu u l-prinċipji li jirregolaw ir-reġistrazzjoni
(Test b'rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Parlament Ewropew u tal-Kunsill (KE) Nru 733/2002 tat-22 ta' April 2002 dwar l-implimentazzjoni tal-Qasam ta' l-Ogħla Livell .eu (1), u b'mod partikolari l-Artikolu 5(1) tiegħu,
Wara li kkonsultat ir-Reġistru Ewropew tad-dominji ta' l-Internet deżinjat mid-Deċiżjoni 2003/375/KE (2),
Billi:
(1)
Ir-Regolament (KE) Nru 874/2004 (3) jimplimenta r-Regolament (KE) Nru 733/2002 billi jippreskrivi r-regoli tal-politika pubblika li jikkonċernaw l-implimentazzjoni u l-funzjonijiet tad-Dominju ta’ l-Ogħla Livell .eu u l-prinċipji li jirregolaw ir-reġistrazzjoni
(2)
L-Artikolu 8 tar-Regolament tal-Kunsill (KE) Nru 874/2004 jimplimenta r-regoli tal politika pubblika dwar kunċetti ġeografiċi billi jagħmel provvediment għal proċedura li tħalli l-Istati Membri, il-pajjiżi kandidati u l-membri kollha taż-Żona Ekonomika Ewropea jitolbu r-reġistrazzjoni jew ir-riserva ta' isimhom mill-gvernijiet nazzjonali tagħhom. Dik il-proviżjoni ma tiżgurax għal kollox id-diversità ġeopolitika u lingwistika ta' l-Unjoni Ewropea, u lanqas l-interessi sew ta' l-Istati Membri sew taċ-ċittadini Ewropej. Dan jagħti lok li l-Kummissjoni għaldaqstant temenda r-Regolament (KE) Nru 874/2004.
(3)
Il-miżuri li dan ir-Regolament jiddisponi dwarhom huma konformi ma' l-opinjoni tal-Kumitat tal-Komunikazzjoni mwaqqaf mill-Artikolu 22(1) tad-Direttiva tal-Parlament Ewropew u tal-Kunsill 2002/21/KE tas-7 ta' Marzu 2002 dwar kwadru regolatorju komuni għan-netwerks ta’ komunikazzjonijiet u servizzi elettroniċi (Direttiva Kwadru) (4),
ADOTTAT DAN IR-REGOLAMENT:
Artikolu 1
Ir-Regolament tal-Kummissjoni (KE) Nru 874/2004 għandu jiġi emendat kif ġej:
1)
L-Article 8 għandu jinbidel b'li ġej:
“Artikolu 8
Ir-riservar ta' ismijiet minn pajjiżi u l-kodiċi alpha-2 li jirrappreżentaw il-pajjiżi
1. L-elenku ta' ismijiet li jidher fl-Anness għal dan ir-Regolament għandu jiġi rriservat jew irreġistrat bħala ismijiet tad-dominju tat-tieni livell direttament taħt it-TLD .eu biss mill-pajjiżi li jidhru fl-elenku.
2. Il-kodiċi alpha-2 ma għandhomx jiġu rreġistrati bħala ismijiet tad-dominju tat-tieni livell direttament taħt it-TLD .eu.”
2)
Fl-Artikolu 12(1), l-ewwel subparagrafu għandu jinbidel b'li ġej:
“Ir-reġistrazzjoni gradwali ma għandhiex tibda qabel ma jkun ġie sodisfatt ir-rekwiżit ta' l-ewwel paragrafu ta' l-Artikolu 6.”
3)
Jiżdied l-Anness ta' dan ir-Regolament.
Artikolu 2
Dan ir-Regolament jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussell, nhar il-10 ta’ Ottubru 2005.

Labels: 12
7
15